GiliGold/VAD_KnessetCorpus huggingface dataset:
דוד רותם: אני רוצה שכאשר האישה תגיע אליך למשרד - - -
ליאור שפירא: אני מתחייב לפרסם לכל ציבור עורכי הדין יותר מפעם.
דוד רותם: שאני אגיד באמת מה אני חושב?
דוד רותם: מי בעד הצעתו של חבר הכנסת צלנר?
דוד רותם: חבר הכנסת צלנר, גם זה נפל.
דוד רותם: על סדר-היום: חוק הרבנות הראשית (הארכת כהונה של הרבנים הראשיים לישראל)(הוראת שעה), התשע"ג-2012.
דוד רותם: מי מסביר את החוק?
שלומית ברנע פרגו: אני היועצת המשפטית של משרד ראש הממשלה.
אברהם מיכאלי: למען גילוי נאות, למדנו יחד בפקולטה.
שלומית ברנע פרגו: חוק הרבנות הראשית לישראל קובע כי הרבנים הראשיים יכהנו תקופה של 10 שנים וכי הרבנים הראשיים ייבחרו על-ידי אסיפה בוחרת וועדת בחירות.
שלומית ברנע פרגו: תקופת הכהונה של הרבנים הראשיים המכהנים מסתיימת ביום 24.3.2013.
שלומית ברנע פרגו: לצורך היערכות לבחירת רבנים ראשיים חדשים, יש צורך בכינון אסיפה בוחרת בוועדת הבחירות.
שלומית ברנע פרגו: חלק מחברי האסיפה הבוחרת בוועדת הבחירות הם מינויים שהממשלה עושה.
שלומית ברנע פרגו: אנחנו נמצאים בעיצומה של תקופת בחירות.
שלומית ברנע פרגו: לפי פסיקת בית המשפט העליון והנחיות היועץ המשפטי לממשלה, אין לעשות מינויים בתקופת בחירות.
שלומית ברנע פרגו: על-כן, על מנת שתהיה שהות סבירה ומספקת לכונן את האסיפה הבוחרת ואת ועדת הבחירות על-מנת שאלו יבחרו ברבנים הראשיים החדשים, מבוקש בזה להאריך את כהונתם ב-3חודשים, לאחר תום 10 שנות כהונתם, או עד למועד בחירת הרבנים הראשיים החדשים.
דוד רותם: לא "או" או "עד", זה נפל.
דוד רותם: לפי המוקדם, פירושו זה עד תאריך מסוים.
שלומית ברנע פרגו: עד 30.6 או עד מועד היבחרם של הרבנים החדשים, לפי המוקדם.
דוד רותם: את יוצרת לי התקפי לב.
דוד רותם: אני הרי מכיר את מי שמטפל בבחירתם של הרבנים הראשיים.
דוד רותם: החשש שלי הוא שעד היבחרם של הרבנים הראשיים זה יכול לקחת עוד 5 שנים.
דוד רותם: מגישים עתירות לבג"צ, כן מקימים ולא מקימים.
דוד רותם: אחד הדברים שמפחידים אותי – זה לא מפחיד אותי שלא אהיה פה, אבל מפחיד אותי שמי שיישב פה עשוי להעביר את מה שנקרא בלשון "חוק הרב עמר".
דוד רותם: איך אני יכול להבטיח שזה לא יקרה.
שלומית ברנע פרגו: אני מניחה שיש לתת אמון בחברי הכנסת.
שלומית ברנע פרגו: אני באופן אישי נותנת אמון בחברי הכנסת שיפעילו אך ורק שיקולים ענייניים לטובת האינטרס הציבורי.
דוד רותם: מיכאלי, מה ההאינטרס הציבורי?
אברהם מיכאלי: אם הייתי בבית משפט הייתי מתנגד לשאלה שלך.
אברהם מיכאלי: אם תהיה או לא תהיה פה, הכנסת תחליט, מה לעשות?
אברהם מיכאלי: אם הוא לא יהיה פה אז האינטרס הציבורי בטל, כי הוא הציבור.
דוד רותם: אלעזר?
אלעזר שטרן: אין לי מה לומר.
דוד רותם: החוק הזה עבר פה לפני שבועיים.
דוד רותם: אני רוצה להכניס פה סעיף - - -
אברהם מיכאלי: האינטרס הציבורי הוא שהרבנים הראשיים יוכלו לתפקד.
אברהם מיכאלי: מי שייבחר, ייבחר בצורה חופשית, זה הכול.
דוד רותם: איך אני יכול להכניס פה סעיף שהרבנים הראשיים המכהנים, מעבר ל-3 חודשים, לא מאריכים את תקופת כהונתם.
אברהם מיכאלי: אתה לא יכול להוסיף סעיף כזה.
אברהם מיכאלי: אם הכנסת תחליט שבסוף שהם לא ייבחרו
שלומית ברנע פרגו: תמיד אפשר להתנות.
שלומית ברנע פרגו: גם אם הוועדה הזאת תחליט להמליץ על התניה כלשהי, ככל שהכנסת תהיה מעוניינת בתוצאה שונה, היא תמיד תוכל לבטל את ההתניה.
דוד רותם: עדיין לכנסת יש כוח מסוים.
אברהם מיכאלי: לכנסת יש כוח וגם לך יש כוח מוגבל.
דוד רותם: אני יודע שיש לי כוח מוגבל מאוד.
דוד רותם: נמנעים – אין החוק אושר פה אחד.
אברהם מיכאלי: מתי יונח החוק?
דוד רותם: זה יונח במליאה ביום שתהיה מליאה.
דוד רותם: אני מציע שתבקשו פטור מחובת הנחה.
דוד רותם: על סדר-היום: תקנות חובת המכרזים (תאגידים מקומיים) – בקשה לרביזיה.
אברהם מיכאלי: אני ביקשתי רביזיה על מכלול דברים שהייתי רוצה לחזור עליהם ולדון בהם מחדש וגם להצביע עליהם.
דוד רותם: הצבעה בעד – פה אחד הרביזיה אושרה.
דוד רותם: פה אחד, הרביזיה נתקבלה.
דוד רותם: הדיון יתקיים ביום ראשון הקרוב.
דוד רותם: תקנות חובת המכרזים (תאגידים מקומיים), התשע"א-2011.
דוד רותם: כן, מי מתחיל לקרוא את התקנות?
נעמה מנחמי: אז אולי נתקדם בעצם מאיפה שהפסקנו בדיון הקודם.
אברהם מיכאלי: איפה בכלל התחלת לקרוא?
נעמה מנחמי: בדיון הקודם סיימנו את סעיף ההגדרות.
נעמה מנחמי: עברנו על סעיף 1א – עקרונות המכרז, ודיברנו על הרכב ועדת המכרזים כשבדיון הקודם עלתה השאלה האם היועץ המשפטי יהיה רשאי למנות מטעמו גם עובד משרדו אם לא מדובר בעובד הרשות.
דוד רותם: אם זה יועץ משפטי חיצוני, אז הוא ימנה מישהו מעובדי משרדו שיישב בוועדת המכרזים.
דוד רותם: כי, בסופו של דבר, מדובר על משרד עורכי-דין ולא מדובר על עורך-דין ספציפי, למרות התקנות המעניינות של משרד הפנים בעניין.
אברהם מיכאלי: לא, - - - שלהם.
נתן בביוף: אפשר?
נתן בביוף: נתי בביוף, סגן היועץ המשפטי במשרד הפנים.
נתן בביוף: דווקא אדוני ודאי יודע שההסכמים שנעשים בין הרשויות ובין התאגידים למשרדי הייעוץ המשפטי החיצוניים, לא נעשים עם משרד עורכי-דין ככזה – זה גם לא אישיות משפטית – אלא נעשים עם ראש המשרד או עם אדם ספציפי, שמי.
נתן בביוף: ולא היינו רוצים שבכל מקרה כזה - - -
דוד רותם: זה במשרדים שלא יודעים לעבוד.
דוד רותם: במשרדים שיודעים את העבודה נכון, גם יש תאגיד ויש אישיות משפטית, ויוצרים את ההסכם עם משרד מסיבה נורא פשוטה: במשרד אחד יש אחד שמומחה לדיני עבודה, ואחד שמומחה לדין פלילי, ואחד שמומחה לחוזים, ואתה לא רוצה שרק אחד ייתן לך את השירותים.
דוד רותם: אתם רוצים לקבל את השירות הטוב ביותר.
נתן בביוף: נכון.
דוד רותם: ולכן, בוא נאמר ככה: אם יש במשרד עורכי-דין מישהו שהוא מומחה לדיני חוזים, וצריך לעשות חוזה, אתה רוצה שהוא ייתן לך את השירות.
נתן בביוף: אני רוצה שהוא ייתן לי את השירות הטוב ביותר.
נתן בביוף: אלא שראש המשרד או מי שההסכם איתו, יתייעץ או יביא את העמדה המשפטית הטובה ביותר לוועדת המכרזים.
דוד רותם: ראש המשרד לא מבין בזה בכלל.
נתן בביוף: אני רק רוצה להזכיר לאדוני שעל היועצים המשפטיים – להבדיל מהמדינה – לא חלים דיני המשמעת מכוח התקשי"ר; לא חלים עליהם החיובים האישיים על-פי פקודת העיריות.
נתן בביוף: המסגרת המגבילה אותם זה אך ורק מסגרת חוזית.
נתן בביוף: ולהרחיק עוד יותר את האחריות כלפי התאגיד העירוני במציאת מחליף אד-הוק זה או אחר, אנחנו חושבים שזה קצת מרחיק לכת.
נתן בביוף: במידה ואין יועץ משפטי לתאגיד המקומי, יתכבד בעל החוזה להגיע.
נתן בביוף: זה לא כל-כך בעייתי, אני חושב, מבחינה מעשית, וזה מונע מצבים שאחרון המתמחים – בלי לפגוע במתמחים – יגיעו למכרזים של מיליונים.
דוד רותם: כן, ומה קורה כאשר זה עובדי הרשות ואז מגיע המתמחה, זה בסדר?
נתן בביוף: על עובדי הרשות חלים דיני המשמעת.
דוד רותם: לא, על מתמחים לא חלים עוד דיני המשמעת.
נתן בביוף: אני לא בטוח.
נתן בביוף: אבל מתמחים, בכל - - -
דוד רותם: הדבר היחיד שחל עליהם - - -
נתן בביוף: כתוב עורך-דין, מתמחה לא יוכל להגיע.
נתן בביוף: אבל אני אומר שלא יקרה מצב שעורכי דין זוטרים – בכל זאת, מדובר פה בוועדת מכרזים שלפעמים דנה בהיקפים עצומים, ואנחנו רוצים שהתאגיד העירוני יקבל את השירות הטוב ביותר, והדברים ייפתרו כפי שהחיים פותרים אותם.
נתן בביוף: האלטרנטיבה היא לאפשר חוסר שליטה.
דוד רותם: איזה "חוסר שליטה"?
נעמה מנחמי: מה עם, אגב, אולי ממלא מקום קבוע של אותו יועץ משפטי?
אברהם מיכאלי: אבל חבר'ה, אתה מכיר את הפרקטיקה במשרדים הגדולים, איך עובדים?
אברהם מיכאלי: אני לא מכיר.
נתן בביוף: מכיר.
אברהם מיכאלי: תסלח לי, - - - כאלה, אתה לא מכיר.
נתן בביוף: באתי משם.
נתן בביוף: 17 שנים הייתי שם.
אברהם מיכאלי: אז בוא תקשיב: אתה לא יכול לצפות מאדם שיש לו אולי מחויבות לאותו תאגיד, מהסוג של אותו תאגיד, ל-20 כאלה.
אברהם מיכאלי: אתה גם לא יכול למנוע ממנו את זה.
אברהם מיכאלי: אתה מצפה ממנו באותו היום, באותה השעה, להתייצב ב-20 מקומות.
אברהם מיכאלי: באמת?
נתן בביוף: אם היועץ המשפטי, עם כל הכבוד, לא יכול להתייצב ב-20 מקומות, אז שלא ייקח עליו התחייבויות ל-20 מקומות.
נתן בביוף: זה חל על כולנו.
אברהם מיכאלי: אבל זה לא עובד ככה.
דוד רותם: אתם חיים במציאות או שאתם חיים בעולם הדמיון?
נתן בביוף: אנחנו חיים במציאות, אדוני.
דוד רותם: לא, אתם חיים בעולם הדמיון, כי היועצים המשפטיים הגדולים הם עורכי-דין של מספר רב של רשויות, והם נותנים את השירות הטוב ביותר לכולם.
דוד רותם: ובכל פעם הם שולחים את האדם המתאים, לפי הנושא.
מיכל רוזנבוים: אדוני, אם יורשה לי, יש פה סוגיה שאדוני העלה אותה, שהיא סוגיית ההתמחות.
מיכל רוזנבוים: במציאות המתפתחת של התאגידים העירוניים, חלק גדול מהמכרזים, כל אחד - - - אחר: לעיתים יש מכרזים שנושאם מקרקעין, לעיתים יש מכרזים שנושאם תשתיות, לעיתים יש מכרזים שקשורים להיבטים אחרים של חוזים או של דיני עבודה, ולכן במציאות המשפטית צריך בעצם עורך-דין שמתמחה באותה נישה ספציפית.
מיכל רוזנבוים: ולכן להגיד רק עורך-דין אחד יכול להיות, - - -
דוד רותם: אל תמשכי את החבל.
נתן בביוף: את רוצה לכתוב לי - - -
מיכל רוזנבוים: אני לא - - -
דוד רותם: את יודעת שהם כבר רוצים לחוקק חוק שכל היועצים המשפטיים יהיו עובדי רשות.
דוד רותם: הם נורא רוצים את זה.
אברהם מיכאלי: יש להם חוק כזה.
אברהם מיכאלי: יש חוק, אבל הוא - - -
דוד רותם: החוק הזה ללא הוראות ולא כלום.
דוד רותם: אפילו - - -
אברהם מיכאלי: עדיין - - -
נתן בביוף: אדוני, אני יכול להציע - - - שיחליף אותו אדם אחר שהחוזה נעשה איתו.
נתן בביוף: זאת אומרת, הרשות תדע מראש, התאגיד יידע מראש שהוא עושה הסכם עם ראש המשרד, עם סגנו, עם השותפים העיקריים - - -
אברהם מיכאלי: חוזה לא נעשה אף-פעם עם ראש המשרד.
נעמה בן זאב: מר בביוף, החוזה נעשה עם המשרד.
אברהם מיכאלי: החוזה נעשה עם משרד עורכי-דין, שהיום יש שם עשרה עורכי-דין ומחר יהיו 30 עורכי-דין.
אברהם מיכאלי: אתה לא יכול למנוע ממנו את זה.
נתן בביוף: לא.
נתן בביוף: אנחנו עשינו את הנוהל הזה.
נתן בביוף: החוזה לא נעשה עם משרד עורכי-דין.
אברהם מיכאלי: אלא?
נעמה בן זאב: בהחלט כן, מר בביוף.
נעמה בן זאב: בהחלט כן.
נתן בביוף: החוזה לרוב – אם יש תאגיד, כמו שאמר היושב-ראש, אם יש חברת עורכי-דין שהיא מאוגדת כדין, - -
אברהם מיכאלי: זו לא חברה, זה משרד.
נתן בביוף: - - אז עושים הסכם איתה.
נתן בביוף: במידה ולא, רוב המשרדים - -
אברהם מיכאלי: יש חברות.
אברהם מיכאלי: יש כאלה לא חברות.
נתן בביוף: - - לא מאוגדים כתאגיד.
נתן בביוף: ואז עושים חוזה שמי עם עורך-דין זה או אחר, ולא עם משרד עורכי-דין כהן-לוי ושו"ת.
דוד רותם: ואם זה יהיה, ואז יכתבו בחוזה – אתה מבין?
דוד רותם: עורכי-הדין החכמים – - -
יהודה אבידן: - - -
דוד רותם: - - את כל העובדים במשרד באותו הרגע.
אברהם מיכאלי: באותו הרגע.
אברהם מיכאלי: כן, מחר יהיה - - -
נתן בביוף: אז אני מניח שהתאגיד העירוני ישכיל שלא לעשות הסכם עם כל עורכי-הדין במשרד.
אברהם מיכאלי: נו.
נתן בביוף: ניתן את זה - - -
דוד רותם: למה ישכילו?
דוד רותם: הוא רוצה את הכי טובים בכל תחום.
אורי מקלב: אנחנו מסתמכים על - - -
דוד רותם: חבר'ה, אתם לא מבינים שיש גם התמקצעות במשרדי עורכי-דין.
נעמה מנחמי: כן, אבל אני עדיין חושבת שאנחנו לא היינו רוצים שבמשרד של 100 עורכי-דין – והיום יש הרבה משרדים כאלה – - -
נעמה מנחמי: - - לתאגיד לא תהיה שום שליטה על מי, בסופו של דבר, נותן לו את הייעוץ.
נעמה מנחמי: אלא אולי ראוי לקבוע רשימה של מספר אנשים שתהיה בחוזה.
נעמה מנחמי: אבל כל אדם, כל עורך-דין - - -
נעמה מנחמי: אבל במשרדים, מן הסתם, יש - - -
אברהם מיכאלי: גם אז, כשחותמים על חוזה עם ראש משרד עורכי-דין – שהוא תאגיד או לא תאגיד – האחריות היא שלו.
אברהם מיכאלי: זה שהוא שולח עורך-דין מטעמו, עדיין הוא האחראי.
אברהם מיכאלי: הוא ראש המשרד.
אברהם מיכאלי: הוא לא מגלגל את זה למישהו אחר, עם כל הכבוד.
אברהם מיכאלי: אגב, לכל עורך-דין יש היום גם ביטוח מקצועי, לא משנה מי עובד שם.
אברהם מיכאלי: אבל עדיין האחריות היא של ראש המשרד, כי הוא חתום על החוזה.
נעמה מנחמי: אבל אנחנו לא מחפשים אחראים.
נעמה מנחמי: אנחנו מחפשים איכות.
דוד רותם: העניין הוא - - - בנזיקין.
דוד רותם: הם רוצים לשמור על רמה.
אברהם מיכאלי: על רמה, עדיין אחריות או ראש משרד – כן.
אברהם מיכאלי: הוא יכול לשלוח מישהו מטעמו.
אברהם מיכאלי: אל תחתום איתו על חוזה אם אתה לא סומך עליו.
נעמה מנחמי: אבל למה ההתנגדות לרשימה סגורה של אנשים?
אברהם מיכאלי: אבל מחר הוא מתחלף.
נעמה מנחמי: אז יתקנו את החוזה.
דוד רותם: לא, לא, לא, מה מתחלף?
דוד רותם: גם בעל המשרד יכול להתחלף.
נעמה מנחמי: הרי החוזה גם ככה מתעדכן בכל שנה.
אברהם מיכאלי: בעל משרד שמתחלף אין לו כבר חוזה.
נעמה מנחמי: החוזה ממילא מתעדכן בכל שנה.
אברהם מיכאלי: אם בעל המשרד מתחלף, אז הוא יכול להחליט: אדוני, אני מחליף את המשרד, לא רוצה.
אברהם מיכאלי: כי אני סמכתי על - - -
דוד רותם: אני חושב שהרעיון של עורכת-הדין מנחמי הוא רעיון טוב.
אברהם מיכאלי: אבל הוא יתחלף מידי פעם.
יהודה אבידן: אנחנו נהיה מוכנים להוסיף איזו רשימה - - -
דוד רותם: מה אתם תעשו?
יהודה אבידן: מה?
דוד רותם: מה אתם?
יהודה אבידן: התאגידים העירוניים, איגוד התאגידים.
דוד רותם: מה אתם תהיו?
אורי מקלב: מוכנים להציע.
יהודה אבידן: מוכנים להציע - - -
אורי מקלב: להסכים - - -
דוד רותם: אני שמח שאתם מוכנים להציע.
יהודה אבידן: אתה צודק.
יהודה אבידן: אנחנו מוכנים להציע שתהיה רשימה שתימסר מראש, כלומר, על-ידי המשרד; והיא תוכל להיות מעודכנת, גם-כן, מעת לעת, בהסכמה בין הצדדים.
יהודה אבידן: אם זה הנוסח שיהיה אז - - - אז יהיה טוב.
אורי מקלב: אני רוצה לשאול לֶמָה שעורכת-הדין מנחמי אומרת: בכל אופן, משרד של עורכי-דין, לא פעם, בכוונה עושים משרדים מכיוון שיש בכל משרד עורכי-דין שיש להם התמחות בנושאים מסוימים.
אורי מקלב: עכשיו, לתאגיד יש מגוון של דברים שהוא צריך את הייעוץ המשפטי: פעם הוא צריך עורך-דין שמתמחה טוב בחוזים; ופעם הוא צריך, יכול להיות, שיש לו ייצוג במשפט; ויש לו עוד מגוון של נושאים.
אורי מקלב: עכשיו, למשרד יש את היתרון שיש לו מגוון של עורכי-דין.
אורי מקלב: ואז המשרד שולח לאותה ישיבה או לאותו נושא את אחד מהעובדים שמתמחה בנושאים האלה.
נתן בביוף: אבל לא מדובר בייעוץ שוטף לתאגיד.
נתן בביוף: מדובר בוועדת המכרזים.
אורי מקלב: שניים, גם משרד - - - ראש המשרד שולח לו, ממנה או מקצה עורך-דין אחד מתוך המשרד, שהוא מלווה את התאגיד לכל האורך.
אורי מקלב: אבל לא פעם ראש המשרד או מראשי המשרד שגם מלווים או - - - אותו עורך-דין, היותר - - -, או שהם גם באים.
אורי מקלב: לכן, יש הרבה - - -
נעמה מנחמי: אז אני אגיד לך מה אני חושבת בתשובה על זה: אנחנו לא זקוקים, כדי לטפל במכרז שעוסק בטלפונים, באדם שמבין דווקא בטלפונים או דווקא בדברים כאלה.
נעמה מנחמי: בשביל זה יש אנשי מקצוע שהם לא עורכי-הדין.
נעמה מנחמי: מה שאנחנו צריכים בוועדת המכרזים הם עורכי-דין שמבינים במכרזים, לא בפלילים ולא בחוזים, אלא עורכי-דין שההתמחות שלהם היא מכרזים, מינהלי – התחום.
נעמה מנחמי: יש רשימה מצומצמת של אנשים בכל משרד שעוסקים בתחום הזה, ואותם אנחנו היינו רוצים לראות ברשימה.
נעמה מנחמי: לא היינו רוצים להגיע למצב שבו יש באחד הימים דיון, ואנשי המכרזים לא יכולים להגיע כי יש להם משהו אחר, אז הם שולחים מישהו שמתעסק בפלילים ולא מבין במכרזים.
נעמה מנחמי: אני חושבת שזו המטרה, בגדול: שתהיה רשימה מצומצמת ואיכותית של אנשים.
דוד רותם: הרשימה הזאת תצורף.
דוד רותם: - - - לנסח.
נעמה מנחמי: אז בוא נחשוב על הניסוח.
מיכל רוזנבוים: אני יכולה להציע נוסח?
מיכל רוזנבוים: אם אפשר נוסח, אז הנוסח יכול להיות: היועץ המשפטי רשאי למנות נציג מטעמו לוועדת המכרזים מקרב עובדי המחלקה המשפטית של התאגיד המקומי או עובד ממשרדו, על-פי רשימה שתיקבע מראש על-ידי התאגיד ותעודכן מעת לעת, - -
יהודה אבידן: בהסכמת הצדדים.
מיכל רוזנבוים: - - במידה ומדובר ביועץ משפטי אשר אינו עובד התאגיד המקומי.
מיכל רוזנבוים: זאת אומרת, להכניס שזה עובד ממשרדו, מרשימה שתיקבע מראש.
מיכל רוזנבוים: בהסכמה.
יהודה אבידן: בהסכמה.
יהודה אבידן: שהוא לא יכול לדחוף סתם אנשים.
מיכל רוזנבוים: אני חושבת שזה מגלם את ההצעה שהצעתי.
דוד רותם: אפשר לחיות עם זה.
נעמה מנחמי: אני חושבת שאין צורך בסיפא כי ה: "- - - במידה ו - - -", - - -
יהודה אבידן: הסיפא הוא דווקא לטובת
יהודה אבידן: כם בקטע הזה, שהוא לא יכול לדחוף לנו סתם - - -
דוד רותם: אנחנו מאוד מודים לך שאתה עושה דברים לטובתנו.
דוד רותם: אל תדאג לנו.
נעמה מנחמי: אנחנו ממילא נמצאים במקום - - -
מיכל רוזנבוים: לא, הסיפא הייתה להבהיר שהם - - -
נעמה מנחמי: אוקי, אני אנסח את זה ואעביר.
נעמה מנחמי: למעשה, זה יהיה: וככל שהיועץ המשפטי אינו העובד התאגיד, עובד אחר מעובדי משרדו על-פי רשימה שתועבר - - -
נתן בביוף: לא צריך רשימה.
נתן בביוף: עובד אחר ממשרדו שנקבע מראש, בהסכמה, שהוא יהיה ממלא המקום.
אברהם מיכאלי: בייפוי כוח, את יודעת איך כותבים במשרדים.
נעמה מנחמי: אבל - - -
אברהם מיכאלי: כולל המנקה, כולל מגיש התה – כולם מופיעים בייפוי הכוח.
נעמה מנחמי: ואני לא אוהבת לחתום על ייפוי כוח כאלה, כי - - -.
נעמה מנחמי: אז אני לא עושה לאחרים מה שאני לא אוהבת לעצמי.
נתן בביוף: אנחנו לא רוצים - - -
אברהם מיכאלי: לא התכוונו למנקה ממש, מבלי לפגוע בזכויות המנקה.
יהודה אבידן: ומה קורה אם מחר, אם אחרי שנה, הכנסת פתאום איזה כוכב עליון למשרד, והוא רוצה - - -
נעמה מנחמי: יעדכנו את הרשימה.
אברהם מיכאלי: אז יוסיפו.
יהודה אבידן: אז זה מה שאומרים.
דוד רותם: אפשר לעדכן.
אברהם מיכאלי: יוסיפו.
יהודה אבידן: אפשרות לעדכן.
יהודה אבידן: זה מה שהייתה הכוונה.
יהודה אבידן: זה מה שביקשנו, אפשרות לעדכן.
דוד רותם: חוץ מזה, בוא נאמר ככה: אם נכנס לשם כוכב עליון, אני מניח שיחליפו את ראש המשרד.
נעמה מנחמי: הסעיף הבא שלא קיים למעשה, זה נושא של הכשרת חברי הוועדה.
נעמה מנחמי: הוא לא קיים מאחר שאני חושבת שבמשרד הפנים סברו שיהיה להם מאוד קשה לעמוד בפרוצדורה הזאת של הכשרה של כל-כך הרבה אנשים.
נעמה מנחמי: אני חשבתי שראוי להעלות את זה.
נעמה מנחמי: המדינה עשתה מעשה, ובנושא של התקנות הכלליות יש כבר, לפחות שנתיים, אני חושבת, הליך של הכשרה של אנשים שיושבים בוועדות, כדי שהוועדות תפעלנה באמת בהתאם לחוק ולתקנות, ותדענה להתנהל, ויהיו כמה שפחות טעויות.
נעמה מנחמי: אבל, שוב, כרגע העמדה היא שזה משהו שיקשה על משרד הפנים ועל התאגידים לעמוד בו.
נתן בביוף: לא משרד הפנים, זה התאגידים.
נעמה מנחמי: על התאגידים.
יהודה אבידן: איזו הכשרה?
יהודה אבידן: איפה?
יהודה אבידן: מי? מו?
דוד רותם: בוא נאמר ככה: זה שאתם לא יודעים, בוועדות המכרזים, איך לנהל מכרז, זו אחת הבעיות שמשרד הפנים צריך לטפל בהן.
דוד רותם: אולי כבודו יגיד לנו – בעיריות, איפה יש הכשרה?
דוד רותם: איזו הכשרה יש בעירייה?
קריאה: יש את התכנית להכשרת ועד חברי - - -
דוד רותם: קודם-כל, בוודאי שגם חברי מועצת העיר לומדים את הדברים.
דוד רותם: אם אתה רוצה דוגמה, קח את חבר הכנסת אורי מקלב והוא יראה לך מה הוא יודע בעניין.
דוד רותם: עכשיו, מה שכן, הבעיה הגדולה היא שצריך להטיל מעמסה על משרד הפנים.
דוד רותם: אני הבוקר ישבתי לאשר חוקי עזר עירוניים, וגיליתי שגם בחוקי העזר משרד הפנים לא עושה את העבודה שלו.
נעמה מנחמי: עוד חזון למועד, מה שנקרא.
אברהם מיכאלי: זה לא משרד הפנים, זה משרד המשפטים יחד עם כל המשרדים שנוגעים בדבר.
אברהם מיכאלי: פעם זה משרד הפנים, פעם זה משרד אחר.
דוד רותם: אני תמיד אומר:
דוד רותם: מי שאחראי על כל התקנות שמביאים לפה זה משרד המשפטים כי הוא הבוס, מה לעשות.
יהודה אבידן: אבל כיום אין תכנית הכשרה, נכון?
נעמה מנחמי: לא, גם לא תהיה.
נעמה מנחמי: אני רק העליתי את זה כי אני חושבת שראוי.
יהודה אבידן: אוקי.
יהודה אבידן: חשבתי שיש תכנית הכשרה שאנחנו לא יודעים עליה.
יהודה אבידן: כשזה יהיה, אין בעיה.
נעמה מנחמי: חס-וחלילה, אין עכשיו.
דוד רותם: יש הכשרה לדיני מכרזים - - -
יהודה אבידן: כי מה שחבר הכנסת אורי מקלב, ההכשרה שהוא עבר, עוד לא נמצאת בלמידה.
אורי מקלב: דרך אגב, בחוק הרפורמה בתכנון ובנייה, למשל, חברי ועדות הבנייה, בחוק החדש יש הכשרה.
אורי מקלב: הם עוד דורשים הכשרה גם לחברי מועצה.
יהודה אבידן: בסדר.
אורי מקלב: לא קיבלנו את זה - - -
דוד רותם: ולכן החוק לא עבר.
אורי מקלב: לכן, זו הסיבה האמיתית, אבל גם זה היה.
אורי מקלב: הכשרה לחברי מועצה גם אם הוא נבחר ציבור.
אברהם מיכאלי: יירשם בפרוטוקול, מה שביקשת.
נעמה מנחמי: לא ביקשתי, העליתי נושא.
אברהם מיכאלי: העלית, סליחה.
נעמה מנחמי: אני חושבת שחלק מהתפקיד שלנו זה להעלות נושאים גם אם הם לא מציאותיים.
דוד רותם: בוא נאמר ככה: יכול להיות שאחר-כך הפרוטוקול יגיע למשרד הפנים, ושר הפנים ייקרא אותו, אז בעתיד - - -
נעמה מנחמי: תפקידי ועדת המכרזים – 2א(א) "אלה תפקידי ועדת המכרזים: (1) להחליט על הליך של פנייה מוקדמת לקבלת מידע, ולבצע הליך כאמור, לפי תקנה 3א ולאשר את מסמכי המכרז; (2) להחליט על חילוט ערבות מכרז, לפי תקנה 3ב; (3) לבדוק הצעות שהוגשו במכרז או בעקבות פנייה לקבלת הצעות, ולהחליט לגביהן כאמור בתקנות אלה; (4) להחליט על ביטול מכרז לפי תקנה 18; (5) לנהל משא-ומתן בהתאם לתקנה 14(ה); (6) לבצע הליך תמחור נוסף בהתאם לתקנה 16; (8) להחליט על מימוש זכות ברירה של תאגיד מקומי הכלולה בחוזה, לפי תקנת משנה 19(13); (9) להחליט בדבר סיווג ההתקשרות לפי תקנת משנה 21(ג); (10) לבצע כל תפקיד אחר שנקבע לה לפי תקנות אלה ולפי כל חיקוק".
נעמה מנחמי: אז, קודם-כל, הערה כללית לגבי הסעיף הזה: הסעיף הזה לא מתיימר להקנות סמכויות שלא מנויות בתקנות, אלא ללקט את הסמכויות השונות שיש בתקנות, ולהגדיר במקום אחד את התפקידים.
נעמה מנחמי: אבל כמובן שאם יש לוועדה סמכות במקום אחר שבמקרה לא נמנה, ואנחנו כבר מצאנו כמה דברים שלא נמנים ושאנחנו נכניס אותם בשלב מאוחר יותר – אחרי שנגמור את התקנות, נסדר ונכניס את כל הדברים לכאן – זה לא אמור להוציא.
נעמה מנחמי: העובדה שזה לא מופיע בסעיף הזה, אם יש סעיף ברור אחר - - -
נעמה בן זאב: אז צריך להגיד: בין היתר.
נעמה בן זאב: לפתור את - - -
נעמה מנחמי: אחד המקומות, אגב, זה הנושא של סיווגים נוספים שמופיעים בתקנות, ואנחנו נוסיף אותם לכאן.
נעמה מנחמי: דבר שאולי הוא לא מספיק ברור זה הנושא של אישור מסמכי המכרז, שכאן אני חושבת שהמקום להבהיר שהתפקיד של הוועדה הוא גם לאשר את מסמכי המכרז.
אברהם מיכאלי: - - - מה חסר?
אברהם מיכאלי: עוד לא הבנתי.
אברהם מיכאלי: מה לא נמצא פה, בתקנות האלה, והוא רלבנטי או לא?
נעמה מנחמי: אז אני הוספתי את מה שהיה חסר ואת - - -
אברהם מיכאלי: אני שואל כי יש פה דברים שאני לא רואה שהם מופיעים פה, בצד ימין.
אברהם מיכאלי: למה הם לא מופיעים?
נעמה מנחמי: הרוב, אני חושבת, כבר מופיע.
נעמה מנחמי: אבל, בוא, תפנה אותי למשהו ספציפי.
אברהם מיכאלי: לא יודע.
אברהם מיכאלי: לדוגמה, סעיף קטן (7) בצד שמאל.
נעמה מנחמי: סעיף (7) בצד שמאל: "לסווג התקשרות - - -", עכשיו זה מופיע בסעיף (9) – "להחליט בדבר סיווג ההתקשרות לפי תקנת משנה 21(ג)", וסיווגים נוספים שנוסיף.
עופר קורלנדר: זהו.
עופר קורלנדר: לנו יש הערה כללית לגבי הסיווגים שנעלה אותה בהמשך.
יהודה אבידן: איך סעיף 13(ב) ירד?
נעמה מנחמי: סעיף 13(ב)?
נעמה מנחמי: איפה יש סעיף 13(ב)?
יהודה אבידן: את סעיף 13(ב) לא ניתן יהיה להכניס גם כאן?
יהודה אבידן: בצד שמאל יש לך את סעיף 13(ב).
דוד רותם: מה, שאם היא רשאית - - - תפקידים?
נעמה מנחמי: ההפניות פה זה הפניות לתקנות - - -
יהודה אבידן: כלומר, אם יש דברים שיהיו להצהיר, למשל, לאחד מחברי הדירקטוריון בוועדה יחד עם עוד מישהו.
נעמה מנחמי: למה היא לא יכולה לעשות ועדת משנה?
יהודה אבידן: כן.
נעמה מנחמי: אני גם חושבת שאנחנו מדברים, בדרך-כלל, על מכרזים מאוד ספציפיים.
נעמה מנחמי: זה לא כמו המגרש שיש לה אלפי מכרזים בשנה.
יהודה אבידן: יש לנו הזדמנות של - - - לכנס את כל הוועדה.
נעמה מנחמי: אני חושבת שכאן אין מקום לשרשר את הסמכויות.
תמר גנות: אבל כאן יש מקום להוראה שהיא לא רשאית לאצול את סמכויותיה.
דוד רותם: רגע, פה מבקשים רשות דיבור.
תמר גנות: סליחה.
נעמה מנחמי: אבל אם אנחנו לא קובעים את הסמכות שלה לאצול, אז - - -
דוד רותם: עורך-הדין חנן ארליך, תורך.
חנן ארליך: לגבי התפקיד של אישור מסמכי המכרז, למרות שהוא מופיע בתקנות הכלליות, אנחנו חושבים שבמקרה הזה אפשר לוותר עליו.
חנן ארליך: לא להטיל את זה דווקא על ועדת המכרזים.
חנן ארליך: מדובר למעשה על כל המסמכים, כל חוברות המכרז, כל המפרטים, שבמקרה הזה כשמדובר לפעמים גם בתאגידים קטנים מאוד, לא הכרחי שדווקא הוועדה תעשה את זה.
חנן ארליך: הוועדה - - -.
חנן ארליך: גורמים אחרים בתאגיד המקומי יכולים לבדוק ולאשר.
חנן ארליך: הם אחראים על התהליך עצמו.
נעמה מנחמי: מי?
דוד רותם: המנכ"ל?
מיכל רוזנבוים: המנכ"ל?
יהודה אבידן: מהנדס החברה?
חנן ארליך: לא צריך לכתוב את זה פה ברשימת - - -.
חנן ארליך: לא צריך להגדיר מי עושה את זה.
חנן ארליך: התאגיד - - -
דוד רותם: בוא נאמר ככה: שיזמינו את כל היועצים אליהם, ויאשרו את מסמכי המכרז.
דוד רותם: גם הם צריכים להבין משהו.
נעמה מנחמי: טוב, אז עוד הערות לגבי התקנה הזאת.
אלה גור: עורכת-הדין אלה גור.
אלה גור: בתקנות הכלליות, בתקנה - - - בסעיף 8א(11), יש תקנה שמתנה - - -
דוד רותם: את מוכנה לשבת ליד השולחן כדי שישמעו אותך?
אלה גור: בתקנות הכלליות, בתקנה המגבילה - - -
אברהם מיכאלי: מאיפה היא?
דוד רותם: מאיפה, גברתי?
אלה גור: אני מייצגת מספר תאגידים מקומיים בפרטי.
אלה גור: בתקנה המגבילה, בסעיף 8א רבתי, יש תקנה שמקנה לוועדת המכרזים את הסמכות לאשר שינוי מהותי בחוזה שנכרת בעקבות מכרז.
אלה גור: עכשיו, היעדרה של התקנה הזאת פה מעלה סימן שאלה האם יש לוועדת המכרזים, בנסיבות כאלה, של תאגיד מקומי, שהסמכות הזאת – כן או לא.
נעמה מנחמי: משרד הפנים?
אברהם מיכאלי: מה זה בסוגריים "[סותר את ההוראה בתקנות]", עורכת-הדין מנחמי?
נעמה מנחמי: משרד הפנים, אתה רוצה לענות לה?
נתן בביוף: סליחה, אני רגע לא - - -
דוד רותם: לא הקשבת.
דוד רותם: אז תגידי את זה שוב.
נעמה מנחמי: כן, זהו.
נעמה מנחמי: אני גם קיבלתי פתקים.
אלה גור: בתקנות הכלליות, התקנה המגבילה 8א רבתי, יש את תקנת משנה 11, שמקנה לוועדת המכרזים סמכות לאשר שינוי מהותי בחוזה שנכרת בעקבות מכרז.
אלה גור: פה, בתקנה המגבילה, אין לנו את הסמכות הזו, ואני שואלת את עצמי מה משמעות היעדרה.
דוד רותם: שאין סמכות כזאת.
אלה גור: בסדר.
אלה גור: אבל אם בוועדת המכרזים במשרדי ממשלה וגופים אחרים, כמו חברות ממשלתיות אפילו קטנות, יש את הסמכות הזו, איזו סיבה יש שלוועדת המכרזים של תאגיד מקומי לא תהיה?
נתן בביוף: הסעיף הזה הוא לא סעיף מסמיך.
נתן בביוף: הוא סעיף שמונה את התפקידים בלקט מתוך התקנות.
נתן בביוף: לא ראינו לנכון לאשר, לתת לוועדת המכרזים של תאגיד מקומי, כמו המדינה שזה מכרזים מוסדרים בהנחיות החשב הכללי וכולי, לאשר שינוי מהותי בתנאי החוזה.
נתן בביוף: לכן, זה גם לא נכלל בו.
אלה גור: כן, אבל התקנה הזו חלה גם על חברות ממשלתיות קטנות, שלא כל המכרזים שנעשים לפי התקנות האלה הם מכרזים של החשב הכללי.
אלה גור: יש לא מעט חברות ממשלתיות - - -
נתן בביוף: אני חושב שלא היית בדיון הקודם.
נתן בביוף: היית?
נתן בביוף: סליחה.
אלה גור: לא דיברתי, אבל - - -
נתן בביוף: הבהרנו בדיוק את ההבדל בין מכרזי מדינה, שזוכות לרגולציה גדולה מאוד: גם חברות ממשלתיות ברשות החברות הממשלתיות, והמדינה בהוראות חשכ"ל והחשב הכללי וכולי; לבין מכרזים בתאגידים מקומיים, שהפיקוח והביקורת עליהם הם הרבה יותר מינוריים.
נתן בביוף: אני מפנה אותך לדו"ח מבקר המדינה שפורסם לפני שבוע בעניין הזה.
אלה גור: קראתי אותו.
נתן בביוף: אז אל תצפו שכל דבר שיש במדינה אנחנו נחיל על התאגידים המקומיים.
אלה גור: אבל אני רוצה להזכיר מאיפה צמחה התקנה הזו: התקנה הזו צמחה - - -
נעמה מנחמי: אוקי, אני חושבת שהוועדה, שחברי הוועדה לא מעוניינים להוסיף את הסעיף הזה, עד כמה שאני מבינה אותם.
אורי מקלב: - - - עוד ננמק מדוע.
אורי מקלב: פותחים נושא היום, דבר שהוא - - -
דוד רותם: זה נושא שטעון בדיקה ועיון הרבה יותר מדי רציניים.
דוד רותם: ודברים כאלה ראוי להעלות אותם מראש בפני הוועדה, כדי שנוכל להתכונן.
דוד רותם: אי-אפשר לבוא בישיבה ברגע האחרון.
נעמה מנחמי: אם יורשה לי להוסיף נושא או להקדים נושא, יותר נכון: נושא התחולה לתאגידי המים, זה נושא שהיינו אמורים לדון בו רק לקראת הסוף, אבל יש לנו כאן בקשה להקדים את הדיון - - -
דוד רותם: בקשה של מי?
טל שביב ויינברג: של רשות המים.
נעמה מנחמי: של רשות המים.
דוד רותם: רשות המים.
טל שביב ויינברג: כן, אני פשוט צריכה לצאת להלוויה.
אורי מקלב: רק בשמחות.